Source: http://kajaani.cloudnc.fi/fi-FI/Toimielimet/Kaupunginhallitus/Kokous_1092019/PohjoisKaton_asemakaavaan_nro_5011_liitt(9971)
Timestamp: 2020-02-18 10:05:27+00:00
Document Index: 11962901

Matched Legal Cases: ['§ 165', '§ 163', '§ 164', '§ 166', '§ 167', '§ 168', '§ 169']

Pohjois-Kätön asemakaavaan nro 501-1 liittyvien maankäyttösopimusten muuttaminen | Kajaani
Pohjois-Kätön asemakaavaan nro 501-1 liittyvien maankäyttösopimusten muuttaminen
Kaupunginhallitus, kokous 10.9.2019
§ 165 Pohjois-Kätön asemakaavaan nro 501-1 liittyvien maankäyttösopimusten muuttaminen
KAJDno-2019-862
Kajaanin kaupunki on sopinut Pohjois-Kätössä asemakaavan (asemakaava nro 501-1) laatimisen yhteydessä vuoden 2013 lopussa kiinteistöjen 205-407-3-232, 205-407-2-240 ja 205-407-3-213 yksityisten maanomistajien kanssa tehdyillä maankäyttösopimuksilla asemakaava-alueen kunnallistekniikan rakentamisen aikataulusta siten, että kaupunki on sitoutunut rakentamaan asemakaava-alueen kunnallistekniikan valmiiksi seitsemän vuoden kuluessa siitä, kun asemakaava on laillistunut. Koska asemakaava on laillistunut 14.1.2014 olisi kunnallistekniikka rakennettava alkuperäisen sopimuksen mukaisesti vuoden 2020 aikana, jolloin se olisi valmiina viimeistään 13.1.2021. Kaupunki on rakentanut alkuperäisen sopimuksen mukaisesti Kominnotkontien, Kominpolun ja Notkelmapolun sekä muun kunnallistekniikan kyseisille katualueille. Uutta kunnallistekniikkaa ei kuitenkaan ole rakennettu Kuutinkujan alueelle, koska se ei ole alueen tonttivaranto ja tonttien kysyntä huomioiden ollut tarkoituksenmukaista.
Alueen maanomistajien kanssa on alustavasti sovittu, että alkuperäisiä maankäyttösopimuksia muutetaan siten, että kunnallistekniikan rakentaminen siirtyy korkeintaan kolmella vuodella eteenpäin siten, että kunnallistekniikka rakennetaan jäljellä olevalle sopimusalueelle viimeistään 14.1.2024. Kunnallistekniikka rakennettaisiin siten viimeistään vuoden 2023 aikana ja rakentamisesta tulisi tehdä päätös talousarvion laadinnan yhteydessä vuonna 2022. Kaikki maanomistajat ovat hyväksyneet sopimusmuutoksen.
Lisätietoja asiasta antaa kaupungingeodeetti Jari Säkkinen, puh. 044 4214 112 tai etunimi.sukunimi@kajaani.fi
Kaupunginhallitus päättää, että Kajaanin kaupunki muuttaa asemakaavan 501-1 alueella olevien kiinteistöjen 205-407-3-232, 205-407-2-240 ja 205-407-3-213 yksityisten maanomistajien kanssa tehtyjä maankäyttösopimuksia siten, että kunnallistekniikka rakennetaan Kuutinkujan sekä Yrjöntien alueille viimeistään 14.1.2024.
3 kiinteistön omistajat
§ 163 Pöytäkirjan tarkastus
§ 164 Kajaanin Golf Oy:n osakkeiden myynti
§ 166 Selvitys vuoden 2018 arviointikertomuksen havainnoista
§ 167 Prometec Tools Oy:n hakemus Kajaanin kehittämisrahasta
§ 168 Viranhaltijoiden päätösten otto-oikeus
§ 169 Kaupunginhallituksen tiedoksi merkittävät asiat v. 2019